শেরপুরের শ্রীবরদীতে ইয়াবা ট্যাবলেট ও হেরোইনসহ ২ মাদক ব্যবসায়ী গ্রেফতার করেছে পুলিশ। ১ জুলাই রবিবার সকালে অভিযান চালিয়ে পৌর শহরের পশ্চিম বাজার থেকে তাদের গ্রেফতার করা হয়। গ্রেফতারকৃতরা হচ্ছে পৌর শহরের খামারিয়াপাড়া এলাকার বাসিন্দা মাদক ব্যবসায়ী জীবন মিয়া (৩৫) ও ছামিউল হক (৩০)। ওই ঘটনায় থানায় মাদক আইনে পৃথক দু’টি মামলা হয়েছে। দুপুরে ওই দু’জনকে আদালতে সোপর্দ করা হলে আদালত তাদের জেলা কারাগারে প্রেরণের নির্দেশ দেয়।